Vaclovas Šleinota

Vaclovas Šleinota (1951 m. birželio 30 d. Kružiūnuose, Alytaus rajone – 2024 m. liepos 1 d.)Vaclovas Šleinota. Nekrologas.lt. Nuoroda tikrinta 2025-07-02.Mirė iš Alytaus rajono kilęs garsus pramonininkas. Alytaus naujienos. 2024-07-02. Nuoroda tikrinta 2024-07-03. – lietuvių pramonininkas, verslininkas, vadybininkas.

 Biografija 
1958–1962 m. Vaclovas Šleinota mokėsi Kružiūnų pradinėje mokykloje, po to Punios vidurinėje mokykloje.

1969 m. įstojo į Vilniaus universitetą. 1974 m. baigė Pramonės ekonomikos fakultetą, įgijo ekonomisto specialybę. Baigęs studijas, gavo paskyrimą dirbti praktinį ekonomisto darbą.

1974–1977 m. dirbo Panevėžio baldų fabrike ekonomistu. 1977–1978 m. Panevėžio kelių SRV skyriaus vadovu, 1978–1987 m. Panevėžio autokompresorių gamykloje ekonomistu, 1987–1990 metais ėmėsi vadybinės veiklos – tapo Panevėžio „Lietkabelio“ vadovu.

Atgavus Nepriklausomybę, Šleinota buvo pakviestas eiti aukštas pareigas ekonomikos valdymo sektoriuje, įvairiose ministerijose. 1990–1991 m. Šleinota buvo pramonės ministro pavaduotojas, 1991–1992 m. – ekonomikos ministro pavaduotojas, 1992–1993 m. – pramonės ir prekybos ministro pavaduotojas.

1993–1994 m. AB „Banga“ Šleinota dirbo ekspertu; nuo 1994 m. AB „Vilniaus vingis“ vadovas.

V.Šleinota buvo Lietuvos Junior Achievement valdybos narys.

Jis ėjo Lietuvos pramonininkų konfederacijos viceprezidento pareigas.

Šleinota buvo vedęs; žmona Eglė (g. 1951 m.), Valstybės institucijų kalbos centro vadovė; dukros Lina (g. 1975 m.), Vaiva (g. 1982 m.).

 Apdovanojimai 
 2000 m. Verslo šlovės galerijos laureatas.
 Didžiojo Lietuvos Kunigaikščio Gedimino ordino Riterio kryžius

 Šaltiniai 

 Nuorodos 
 5ci.lt informacija
 Verslo šlovės galerijos informacija 
 https://www.facebook.com/photo/?fbid=882914913874945&set=a.552533703579736

Kategorija:Lietuvos pramonininkai
Kategorija:Verslo šlovės galerijos laureatai